La două zile distanţă de la isprava unui bucureştean care a rămas cu bolidul blocat pe malul mării, în Vama Veche, un alt bărbat a intrat cu maşina pe plajă.

Tânărul s-a apropiat de apă într-o zonă în care nisipul nu a fost tasat şi a rămas cu maşina acolo. A încercat să scoată autoturismul dar nu a reuşit. Ghinionul lui, pentru că poliţiştii rutieri din Vama Veche l-au văzut şi l-au amendat.

10.000 de lei va trebui să plătească statului teribilistul din Câmpina. Amenda maximă pentru cei care intră cu autoturismele pe nisip este 20.000 de lei.